ঈশ্বর
ঈশ্বর () হল জাগতিক ক্ষমতার সর্বোচ্চ অবস্থানে অবস্থানকারী কোন অস্তিত্ব । অনেকের মতে , এই মহাবিশ্বের জীব ও জড় সমস্তকিছুর সৃষ্টিকর্তা ও নিয়ন্ত্রক আছে মনে করা হয় । এ অস্তিত্বে বিশ্বাসীগণ ঈশ্বরের উপাসনা করে , তাদেরকে আস্তিক বলা হয় । আর অনেকে এ ধারণাকে অস্বীকার করে , এদেরকে বলা হয় নাস্তিক ।
শ্বরবাদ
শ্বরবাদ বা যৌক্তিক একেশ্বরবাদ হল একটি ধর্মতাত্ত্বিক বা দার্শনিক অবস্থান যা ধর্মীয় জ্ঞানের উৎস হিসেবে ধর্মগ্রন্থের অবতরণ এবং ঐশ্বরিক প্রতিনিধিদের প্রত্যাখ্যান করে এবং একইসাথে এই সিদ্ধান্তে উপনীত হয় যে , প্রাকৃতিক জগৎকে পর্যবেক্ষণ করা এবং তার কার্যকারণ বিশ্লেষণই বিশ্বব্রহ্মাণ্ডের একক সৃষ্টিকর্তার অস্তিত্ব নির্ধারণের জন্য যথেষ্ট । এটি এমন একটি বিশ্বাস যাতে বলা হয় , একক ঈশ্বর অবশ্যই আছেন কিন্তু তিনি মানুষকে কোনো কিছুর নির্দেশ দেন না । শ্বরবাদে আরও বলা হয় যে, মানুষের উচিৎ যুক্তি এবং কারণের উপর নির্ভর করা , পবিত্র ধর্মগ্রন্থভিত্তিক কোন ধর্মের উপর নয় । যারা শ্বরবাদের অনুসরণ করে তাদের শ্বরবাদী বলা হয় ।